Diari Oficial de la Generalitat Valenciana


Sumari del DOGV 8111, del 23-08-2017 (2017/7265)

RESOLUCIÓ de 26 de juliol de 2017, de la Conselleria d'Educació, Investigació, Cultura i Esport, per la qual es concedeixen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7265


Data del document
:   26-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 de juliol de 2017, de la Conselleria d'Educació, Investigació, Cultura i Esport, per la qual es concedeixen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada. [2017/7265]  
L'Ordre 88/2016, de 22 de desembre, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per al foment de treballs d'investigació i d'estudis en l'àmbit de la planificació lingüística i de la lingüística aplicada (DOGV 7945, 28.12.2016).  
La Resolució de 29 de maig de 2017, de la Conselleria d'Educació, Investigació, Cultura i Esport, convoca subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2017 (DOGV 8054, 02.06.2017).  
  
Les ajudes que es concedeixen en aquesta resolució s'acullen al règim de minimis, d'acord amb l'article 3 del Reglament (UE) número 1407/2013, de la Comissió, de 18 de setembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE 352, 24.12.2013).  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 13 de l'ordre de les bases, i fent ús de la delegació del conseller d'Educació, Investigació, Cultura i Esport expressada en l'apartat Deu de la Resolució de la convocatòria «Es delega en el director general de Política Lingüística i Gestió del Multilingüisme la facultat de concedir i denegar les subvencions i se l'autoritza perquè dicte les resolucions necessàries per a l'execució d'aquesta resolució», resolc:  
  
  
Primer  
Concedir les subvencions proposades a les persones i entitats que figuren en l'annex I, i assignar a cada una la quantitat que s'hi especifica, per un import total de seixanta mil euros (60.000,00 ?), a càrrec de l'aplicació pressupostària 79.19.99.141.18.0, línia s8106000, del pressupost de la Generalitat per a 2017.  
  
Segon  
Denegar la subvenció a l'entitat que figura en l'annex II, pel motiu que s'hi indica.  
  
Tercer  
Les persones i entitats beneficiàries han de complir el que estableixen els articles 14 i 16 de les bases de la convocatòria, sobre les obligacions i el reintegrament de la subvenció, i l'article huité de la resolució de la convocatòria, sobre la justificació.  
De conformitat amb els articles 123 i 124 de la Llei 39/2015, d'1 d'octubre del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, pot ser objecte de recurs potestativament en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la Conselleria d'Educació, Investigació, Cultura i Esport, en el termini d'un mes des de l'endemà de la publicació de l'acte.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació de l'acte.  
  
València, 26 de juliol de 2017.- El director general de Política Lingüística i Gestió del Multilingüisme: Rubén Trenzano Juan.  
  
  
  
ANNEX I  
Subvencions concedides  
  
Projecte Sol·licitant Subvenció concedida  
Acompanyament lingüístic en l'àmbit de l'Administració pública Adrià Castells Ferrando 16.634,44 -  
Polítiques públiques i jurisprudència Vicenta Tasa Fuster 6.500,00 -  
L'ús de les llengües en la comunicació telemàtica Lluís Català Oltra 13.037,82 -  
Prospecció de la situació del valencià i alternatives Investratègia, SL. 12.138,66 -  
Actituds lingüístiques sobre l'educació multilingüe Universitat de València - Estudi General 11.689,08 -  
Total 60.000 -  
  
  
  
  
ANNEX II  
Sol·licituds denegades  
  
Projecte Sol·licitant Motiu de la denegació  
Bones pràctiques: un estudi pilot Acció Cultural del PV No supera la puntuació mínima